Alegorija

Alegorija (grč. allegoria = prenesen govor) jest stilska figura najčešće svrstavana u figure misli, jer se njome direktno rečeno odnosi na nešto drugo, uz pretpostavku da se pjesnička slika ili priča može objasniti pojmovima. Kao prenošenje značenja srodna je metafori, ali u staroj retorici uglavnom je vladalo mišljenje da zahtijeva veću cjelinu od pojedine riječi, što omogućuje da se vrline, strasti ili prirodne pojave opisuju kao osobe, odnosno da se, npr., putovanje u prostoru shvati kao proces duhovnog sazrijevanja. Naziv se također koristi u širem smislu kao oznaka svakog lika ili prikaza u kojem se može razabrati pojmovno objašnjenje (npr., djevojka s vagom kao alegorija pravde), ali i za pojedine književne žanrove koji su naročito njegovani u srednjem vijeku i baroku. Ponekad se shvata kao i načelo koje prožima neke književne vrste, poput basne, ili, pak, pojedina djela u kojima se jasno razabire odnos prema kritici ili potvrđivanju nekog poznatog učenja.

 Također pogledajte 
 Semiotika

 Reference 


Kategorija:Stilske figure
Kategorija:Narativne tehnike
Kategorija:Pjesnička sredstva